钦定古今图书集成/理学汇编/学行典/第123卷 > 《至人用心若镜赋》〈以方寸虚地有来斯应为韵〉纥干俞
## 钦定古今图书集成/理学汇编/学行典/第123卷 > 《至人用心若镜赋》〈以方寸虚地有来斯应为韵〉纥干俞

“眷理心之至者，有明镜而比诸。皎然可鉴，泊然其虚。
舍将迎之载勤，无情是得。存好恶之不辨，何状不储。
彼诚之明，惟道斯守。居中自执于精一，待物岂殊乎
先后。云谁鉴矣，则用当其无；匪我功焉，乃为而不有。
渊兮内照，旷若虚受。伊默虑其智愚，俨分形于美丑。
稽至理也，其性命哉？莹尔蒙蔽，涤乎氛埃。引曜弘纳”，
清明洞开。自外爰依，叶彼生而有象；由衷必应，体夫
神以知来。故得称有别于宏规，等无私于众类。苟观
过之能审，爰见疵而不愧。始求义于昭昭，卒穷微于
至至。和平自保，非险乎山川；容貌既呈，必肖乎天地。
美夫鉴乃不臧，胜而无伤。𢘆其德匪明而匪晦，状于
物或圆而或方。仰周文之翼翼，同叔“度之汪汪。”是知
弘量资乎日宣，储精本于明证。镜将心而共理，影与
形而合应。思负局之克修，并悬心而有称。感物攸在，
立诚取斯。彼范金之遗制，信灵府而相随。吾道方存，
庶一观而无替；其明固久，亦屡照而忘疲。想夫朗若，
爰启，静而无闷，比申监于盈尺，愿修容于进寸。乐广
播披云之词，庄生谐《止水》之论。冀因照以元鉴，岂逢
时而在困。